SL Uradni list Evropske unije C 152/24

Tožba, vložena 9. marca 2011 – Consorzio vino Chianti Classico proti UUNT – Fédération française de rugby (Emblem s sliko petelina)

(Zadeva T-143/11)

2011/C 152/44

Jezik, v katerem je bila tožba vložena: angleščina

Stranke

Tožeča stranka: Consorzio vino Chianti Classico (Radda v Chiantiju, Italija) (zastopnika: S. Corona in G. Ciccone, odvetnika)

Tožena stranka: Urad za usklajevanje na notranjem trgu (znamke in modeli)

Druga stranka pred odborom za pritožbe: Fédération française de rugby (Pariz, Francija)

Predlogi

— Odločba četrtega odbora za pritožbe Urada za usklajevanje na notranjem trgu (znamke in modeli) z dne 10. januarja 2011 v zadevi R 43/2010-4 naj se razveljavi in prijava znamke Skupnosti št. 5713888 naj se onemogoči od dneva vložitve ugovora dalje;

— podredno, omenjena odločba naj se spremeni in registracija izpodbijanega znaka za vina iz razreda 33 naj se onemogoči; in

— drugi stranki pred odborom za pritožbe naj se naloži plačilo svojih stroškov in tudi stroškov tožeče stranke v postopku pred oddelkom za ugovore in odborom za pritožbe.

Tožbeni razlogi in bistvene trditve

Prijavitelj znamke Skupnosti: druga stranka pred odborom za pritožbe

Zadevna znamka Skupnosti: figurativna znamka „F.F.R“ z opisom „oranžno rumen: PMS referenca 1235C; zlata: PMS referenca 145C; rdeča: PMS referenca 1795C“, za proizvode iz razreda 33 – Prijava znamke Skupnosti št. 5713888

Imetnik znamke ali znaka, navajanega v postopku z ugovorom: tožeča stranka

Navajana znamka ali znak: prijava italijanske znamke št. FI2007C00984 za figurativno znamko (kolektivno) „CONSORZIO VINO CHIANTI CLASSICO – CHIANTI CLASSICO“ za proizvode iz razreda 33; registracija italijanske kolektivne znamke št. 856049 za figurativno znamko „CHIANTI CLASSICO – CONSORZIO DEL MARCHIO STORICO“ za proizvode iz razreda 33; registracija italijanske kolektivne znamke št. 856219 za figurativno znamko „CHIANTI CLASSICO – CHIANTI CLASSICO – CONSORZIO“ za proizvode iz razreda 33; registracija italijanske kolektivne znamke št. 1006311 za figurativno znamko „CHIANTI CLASSICO – SINCE 1716“ za proizvode iz razreda 33; registracija italijanske kolektivne znamke št. 856048 za figurativno znamko „CHIANTI CLASSICO – CONSORZIO DEL MARCHIO STORICO“ za proizvode iz razreda 33; registracija znamke Združenega kraljestva št. 1215633 za figurativno znamko „CONSORTIO VINO CHIANTI CLASSICO“ za proizvode iz razreda 33; nemška in francoska dobro znana znamka „CHIANTI CLASSICO – CONSORZIO VINO CHIANTI CLASSICO“ za proizvode iz razreda 33; in neregistrirana znamka, ki se uporablja v gospodarskem prometu v Nemčiji in Franciji „CHIANTI CLASSICO – CONSORZIO VINO CHIANTI CLASSICO“ za proizvode iz razreda 33.

Odločba oddelka za ugovore: ugovoru se ugodi

Odločba odbora za pritožbe: odločba oddelka za ugovore se razveljavi in ugovor se v celoti zavrne.

Navajani tožbeni razlogi: Kršitev člena 8(1)(b) in 8(5) Uredbe Sveta št. 207/2009, ker odbor za pritožbe (i) napačno ugotavlja, da ne obstaja verjetnost zmede med spornim znakom in znamkami tožeče stranke, in ni ustrezno upošteval povečanega razlikovalnega učinka znamke tožeče stranke; (ii) ni preučil oškodovanja znamke tožeče stranke in nepoštene koristi, ki bi jo sporni znak dobil, če bi bila njegova registracija odobrena; (iii) ni preučil posebnosti tega primera, kot izhaja iz narave kolektivne znamke tožeče stranke, pri čemer ima ta znamka institucionalno funkcijo, zaradi katere je znamka eden izmed državnih znakov.